大家可以把原创诗词晒出来吗?
原文链接： 以下是我自初三到博三写作的诗词之中，还算拿的出手的作品。 花犯·咏李后主 想当年，升平一派，风流做天子。马龙车水。提笔赋新词，平仄洵美。可怜楮墨无论比，干戈曾喻几？曲未就、神器先损。朔行之万里。 如今忍辱泪常倾，惟伤感异国，别离桑梓。多少恨！清秋夜、阑干独倚。南柯外、愁肠怎遣。空怀旧、二毛连鬓起。听凤阙、杜康钦赐。更蹒跚步履。  凤凰台上忆吹箫·咏怀（2006年12月） 泥瓦青塼，四合庭院，晓间池岸发讴。忆、货郎叫卖，巷末街头。至若凫鸢竞起，抬望眼、峦嶂盈眸。西门里，宅墙日落，几度春秋。 悠悠。百年去矣，回首叹今朝，虚幻箜篌。问、故园何处，眺望危楼。但见千寻无数，夫子泪、沧海横流。乡音改，伤心黍离，怅恨成愁。 时丙戌年十二月十四日晚 骈文戏论北齐（2007年7月）  御街行·番彜临海遇雨（2007年8月18日） 团云渐聚微风里，廓碧海、垂天际。无弦琴瑟自相弹，三两轻飘斜坠。几曾回首，遥观陌上，总恁般凝翠。 洪波蹴岸欻然碎，万片雪、纷惊起。举头但见余光退，堪想一身来此。千里音信，万家烛火，竟是何滋味。 丁亥年七月初六夜作于黑斯廷斯城  高阳台二首（2007年10月） 其一 云鬓鸦青，罗衫杏色，轻描汉殿长眉。竹叶凴裙，细裁楚内纤衣。翠楼烟雨严妆上，倚雕栏、玉手低垂。叹霜风，寒却春华，愁煞深闺。 纱窗几度西洲梦，总舟前送远，江岸贻梅。笑问檀郎，明年何日归期。横波望尽千帆过，对天边、水去鸿飞。黯销魂，泪罥香腮，肠断隋堤。 其二 无定河西，桑干水北，故园望断千山。翰海平沙，愁云万里天寒。无声铁骑翻营去，料此行、少有人还。雪纷纷，朝发阳关，暮宿萧关。 清笳夜半成幽梦，见芙渠深处，玉影蹁跹。一叶轻舟，南塘正采红莲。折梅江岸贻征客，怎奈何、花落枝残。倩西风，传语佳人，再莫凭栏！  拟古戯效玉台体（2007年12月） 罗裙连碧草，素手按秦筝。 垂柳随弦动，清商遏云行。 斜晖何脉脉，流水何盈盈。 渐若花含露，一曲泪将倾。  水龙吟（2007年12月） 浮云散尽还晴，江洵才是初春色。汀兰早发，相看执手，桑榆画息。月榭露桥，轻吹低按，瑶筝玉笛。想山盟方就，独觞难擧，斜阳里，行人寂。 多少新愁旧恨，在长亭重重堆积。垂杨陌上，东风吹散，柔条千尺。淡月疏烟，卧聼桐雨，纷沾阶石。黯销魂，渐两行清泪，落香腮侧。 眼儿媚·前日情感失意时随手作（2008年1月） 凝眸众里更寻谁，皎皎着纤衣。烟中豆蔻，雨中桂子，直上愁眉。 不足衰草被霜处，数曲《雉朝飞》。劝君休虑，由来江水，能纳清溪。  柳梢青·丁亥嵗二月廿二日夕雨后独步稻香湖堤上有感（2008年4月） 雨过春寒。茫茫暮色，淡淡长烟。细叶初裁，柔绦新碧。更染堤边。 清风池静波闲。影移处、孤舟欲还。昨日良辰，今年胜景，又与谁看？  鼓山高欢墓（2008年6月） 韩陵鼓震秀容川，邙坂笳惊函谷关。 旧日高王今尚在，西厢帐首第三龛。  凤凰台上忆吹箫·应制作中秋待月不至词（2008年9月） 炎气初消，霜风欲起，轩窗执卷徘徊。待一轮瑶镜，千里清辉。犹忆去年光景，看不尽、桂影参差。危楼下，披衣独坐，曾赋新词。 佳期。向来皓月，浑不似今宵，沈海仙姿。但数声雷动，四合云垂。夜雨纷纷来急，应洒遍、小径残枝。终须有，蛩鸣雁飞，草重花攲。 感时对联（关于曹操墓、刘备墓等事件，2010年2月） 去年发丘漳水，今岁进疏巴山，几时窥得健康郡？惜古人冢墓，荡荡然难存也矣，彼处长辗转，此处独凄恻。 方才构扰魏武，而复阶惑汉烈，何当图就孙仲谋？叹今世风教，靡靡焉式微乎哉，斯日或踌躇，他日恐昌被。 七绝塞上闻枪（2015年12月） 寥落关津月色清，暗闻鼙鼓作雷声。 索头何事分边鄙，版筑功成未息兵。 七绝咏铜雀台（2019年2月） 雪尽寒天万里开，风吹垄亩起黄埃。 荒丘野径丛祠下，犹是当年铜雀台。